يحسين أول ماحبينه=وأول ما شفناك سدّينه الباب وما نقبل=نعشگ ثاني اوياك عهد وايظل ولا نقبل نعشگ ثاني اوياك ماطاب جرح امصيبتك=عاشر اگلوب احبابك بينه انته تجري اويه الدمه=وانحوم فوگ اترابك اتغيب واتعود الشمس=يالماعرفنه اغيابك معروف لو جار الزمن=بجروحنه ندگ بابك كل يوم انشاهد هالحاله=من يگصد محتاج يرجع والبسمه اعلى اشفافه=يرجع لابس تاج لگينه الحل ولا نقبل نعشگ ثاني اوياك يحسين سر امحبتك=فيها البشر محتاره وإلينبض ابدمّه العشگ=يتعمّد اعلى اخطاره مايمنع الوادي وجبل=طول البحر عبّاره بس انته لوزاد الخطر=يكثر عدد زوّاره تتزاحم عالموت احبابك=تتعنّه الأخطار وإليوصل أول يتشرف=يرفع كلمة ثار يموت أوّل ولا يقبل يعشگ ثاني اوياك موعجبه لو وسط البحر=موكب عزاك انشوفه والموج يشعر بالألم=من يلطم اعلى اجروفه اسمك نعرفه ابكل لغه=محّد يغيّر احروفه ماعدنه سر ويختفي=وأفكارنه المعروفه كل موكب يتصدّر فكره=وكل منبر دستور لتظن بقعه ابهذا العالم=ماتعرف عاشور يجي ويرحل ولا نقبل نعشگ ثاني اوياك نتفنّن ابنوع الألم=كلمن اوعنده اسلوبه كل ضربه تطبع بالصدر=لوحة حذر مكتوبه واللي يشاهد بالعزه=أم الحسن مصيوبه اشعندك اتلومه بعد=لمن يمزگ ثوبه شفنه إلمامر اعلى الدنيه=شفنه اشكال اشكال من قامت واحنه ابهالحاله=مايتغير حال فلا ننذل ولا نقبل نعشگ ثاني اوياك نتميز ولون الحزن=ماتختلف ألوانه واتشوف دمعه ابكل جفن=لازم نعيش احزانه وإلچان ماعنده وإجو=زوّارك إلصيوانه توصل يبيع اشما ملك=بس مايسد بيبانه وإلباع إلعنده وما عنده=ويتبسّم للجاي هذا اينومه وهذا ايوكله=وهذا ايشربه الماي إلك نسأل ولانقبل نعشگ ثاني اوياك نحچي اعلى عاشورك سنه=والمده ما محدوده نختم وأبد مانعترف=كل واحد ومجهوده كلمن يروح إلمهنته=ابيوم الأجر موعوده زوّار والناعي وخدم=والشاعر ورادوده تتساوى الناس ابعاشورك=واحد كلها اتصير نفس الحرقه ونفس الدمعه=ومايحدث تغيير فلا تنمّل ولا تقبل نعشگ ثاني اوياك مرّات ياخدنه الزمن=بمصايبه وحسباته لكن إذا هل الشهر=لازم ترف راياته نسكت سنه وگالوا مضت=فتره ونسوا ثاراته مينام بركان الغضب=لتأمِّن ابسكتاته صح الأقدار اتفرگنه=وكلمن راده ايريد لكن نتجمّع بالشدة=ونلزم إيد بإيد نصير أجمل ولا نقبل نعشگ ثاني اوياك